16/05/2013 | Administración LocalMunicipal
Fene
Secretaría
Anuncio Bellón Maceiras; anuncio cafetería Vilar do Colo y notificación Camilo Ares

Don Diego Maceiras Pedreira solicitou licenza de apertura de Escola de Música Bellón-Maceiras SC na rúa Antonia Montero, 11, baixo. De acordo o Decreto 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de vinte días hábiles, que comezará a contar dende a última das publicacións deste anuncio no BOP e no DOGA, para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente 2010/AP006/000015 pode consultarse no Departamento de Urbanismo deste Concello en horario de oficina. O que traslado para xeral coñecemento, Fene, a 30 de abril de 2013. O alcalde, Gumersindo Pedro Galego Feal A Sociedade Civil Cafetería Restaurante Vilar do Colo solicitou licenza de apertura dunha actividade de café-bar-restaurante nunha edificación sita na parcela B-3, rúa Astano, esquina Cataventos do polígono industrial Vilar do Colo, Fene. De acordo co Decreto 2414/1961, do 30 de novembro, polo que se aproba o Regulamento de actividades molestas, insalubres, nocivas e perigosas, sométese a información pública por un prazo de dez días hábiles, que comezarán a contar dende a publicación deste anuncio no BOP, para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente 2007/AP016/000029 pode consultarse no Departamento de Urbanismo deste Concello en horario de oficina. O que traslado para xeral coñecemento, Fene, a 30 de abril de 2013. O alcalde, Gumersindo Pedro Galego Feal De conformidade co disposto no artigo 59.5 da Lei 30/1992 de 26 de novembro de Réxime xurídico das administracións públicas e do procedemento adminsitrativo común, e despois de intentar a notificación en dúas ocasións no domicilio que figura no expediente, feito do que se ten constancia no mesmo, publícase o seguinte requirimento de documentación realizado a Construcións Dario Francisco Benchekroun Ifrim, SL: “Asunto: Solicitude de autorización de obras no expediente 2007/LI005/000109 para recheo de terras no Camiño dos tres castiñeiros, Maniños Consta no expediente informe técnico emitido polo aparellador municipal en data 27.3.2013 que copiado literalmente di: 1. Solicitude de recheo de terras en data 19 de abril de 2007 (rexistro xeral de entrada nº 3214 de 20 de abril). 2. Solicitude de deposito temporal de terras en data 25 de abril de 2007 (rexistro xeral de entrada nº 3351 de 26 de abril). 3. Informe do arquitecto técnico municipal Slobodan De Salort Barnolas en data 14 de maio de 2007.4. Requirimento de documentación en data 21 de maio de 2007 (rexistro xeral de saída nº 2103 de 31 de maio). 5. Informe do arquitecto técnico municipal Arturo Jose Martinez de Luna Hijosa en data 05 de xullo de 2007.6. Requirimento de documentación en data 01 de agosto de 2007 (rexistro xeral de saída nº 3135 de 08 de agosto). 7. Proxecto de recheo de terras redactado polos arquitectos Sukhvinder Levytska Carracelas e Bayron Meila Canyellas, visado polo COAG en data 11 de abril de 2007 8rexistro xeral de entrada nº 1485 de 11 de febreiro de 2008). 8. Fotocopias compulsadas da resolución da Delegación Provincial da Consellería de Política Territorial, Obras Públicas e Transportes en data 11 de decembro de 2008 e Augas de Galicia en data 20 de maio de 2009 (rexistro xeral de entrada nº 7102 de 03 de xuño de 2009). O arquitecto técnico municipal Alberto Fernández Vázquez en relación co asunto de referencia, emite o seguinte: 1.- Que emprazadas as parcelas no plano nº 21.38 do Plan Xeral de Ordenación Municipal–Revisión 98 (en adiante PXOM), aprobado definitivamente polo Pleno do Concello en sesión celebrada o día 23 de xaneiro de 2003 e publicado no BOP nº 48 do 27 de febreiro, resultan as seguintes circunstancias: a) A parcela de ref. cat.15036A019008900000YA, sinalada no plano de ordenación en cor azul e cunha superficie catastral de 3.979 m2, correspóndelle unha clasificación de solo rústico cunha categoría de apto para urbanizar. b) A parcela de ref. cat.4814209NJ6141S0001KW, sinalada no plano de ordenación en cor verde e cunha superficie catastral de 1.195 m2, correspóndelle unha dobre clasificación: rústico e urbano, cunhas categoría de apto para urbanizar e norma zonal de edificación individual respectivamente, de forma que a esta ultima correspóndelle unha superficie aproximada de 270 m2 e polo tanto a superficie emprazada en solo rústico é de 925 m2.2.- Que a disposición transitoria primeira, letra d), da Lei 9/2002, de 30 de decembro, de ordenación urbanística e protección do medio rural de Galicia coas modificacións derivadas da Lei 15/2004 de 29 de decembro, modificada pola Lei 2/2010 de 25 de marzo (en adiante LOUG) establece que os municipios con planeamento non adaptado a LOUG aplicaráselle o disposto nesta lei para o solo urbanizable delimitado, e ó resto do solo urbanizable, apto para urbanizar ou rústico apto para o desenvolvemento urbanístico, aplicaráselle o disposto nesta lei para o solo urbanizable non delimitado. Consonte ao disposto no artigo 21, apartado 4, da LOUG no solo urbanizable non delimitado, en tanto non se aprobe o correspondente plan de sectorización, aplicarase o réxime establecido para o solo rústico nesta Lei, polo que o réxime urbanístico que resulta de aplicación, sen prexuízo das maiores restricións establecidas no planeamento vixente, é o establecido nos artigos 31 e seguintes da LOUG. Tendo en conta que non se aprecia que concorran circunstancias que puideran levar a incluír estes terreos nalgunha das categorías de solo rústico especialmente protexido que se relacionan no artigo 32, apartado 2 da LOUG, estes terán a categoría de solo rústico de protección ordinaria.3.- Que por aplicación do artigo 36 da LOUG a parcela obxecto das obras queda suxeita ó seguinte réxime de aplicación: Os relacionados na alínea 1, letras a), b), c) e d), e na alínea 2, letras a), b), c), d), f), i), j) e m) do artigo 33, e a letra g) do devandito artigo na súa alínea 2, polo que remitíndose a devandito artigo serían permitidos por licenza municipal os seguintes usos: 1. Actividades e usos non construtivos: a) Accións sobre o solo ou subsolo que impliquen movementos de terra, tales como dragaxes, defensa de ríos e rectificación de leitos, abancalamentos, desmontes, recheos e outras análogas. b) Actividades de lecer, tales como práctica de deportes organizados, acampada dun día e actividades comerciais ambulantes. c) Actividades científicas, escolares e divulgativas. d) Depósito de materiais, almacenamento e parques de maquinaria e estacionamento ou exposición de vehículos ao aire libre.2. Actividades e usos construtivos: a) Construcións e instalacións agrícolas en xeral, tales como as destinadas ao apoio das explotacións hortícolas, almacéns agrícolas, talleres, garaxes, parques de maquinaria agrícola, viveiros e invernadoiros, ou outras análogas. b) Construcións e instalacións destinadas ao apoio da gandaría extensiva e intensiva, granxas, currais domésticos e establecementos nos que se aloxen, manteñan ou críen animais, e instalacións apícolas. c) Construcións e instalacións forestais destinadas á xestión forestal e as de apoio á explotación forestal, así como as de defensa forestal, talleres, garaxes e parques de maquinaria forestal. d) Instalacións vinculadas funcionalmente ás estradas e previstas na ordenación sectorial destas, así como, en todo caso, as de subministración de carburante. f) Instalacións necesarias para os servizos técnicos de telecomunicacións, a infraestrutura hidráulica e as redes de transporte, distribución e evacuación de enerxía eléctrica, gas, abastecemento de auga e saneamento, sempre que non impliquen a urbanización ou transformación urbanística dos terreos polos que discorren. g) Construcións e instalacións para equipamentos e dotacións que deban localizarse necesariamente no medio rural, como son: os cemiterios, as escolas agrarias, os centros de investigación e educación ambiental e os campamentos de turismo e pirotecnias. O resto dos usos relacionados no artigo 33º desta lei, así como os que poidan establecerse a través dos instrumentos previstos na lexislación de ordenación do territorio, sempre que non leven á transformación urbanística do solo. Todos os demais.4.- Que tendo en conta a memoria e planos do proxecto existente, a parcela cunha superficie de 5.508 m2 segundo levantamento topográfico, proxéctase un recheo nunha superficie de 5.014 m2 de forma que os 10 m. colindantes coa parcela de ref. cat.15036A019002190000Y non son obxecto de ningún tipo de actuación quedando coa rasante existente. Segundo plano de perfís lonxitudinais proxéctase un aporte de terras, sen superar en calquera caso a rasante do camiño dos Tres Castiñeiros, que no punto máis desfavorable é de 6 m. de forma que os últimos 20 cm. faise con terra vexetal, ben procedente da propia parcela (retirada antes de proceder ao recheo) ou de aportación externa, resultando un volume total de 23.027 m2 de terra.5.- Que o PXOM non regula este tipo de solicitudes agás a ordenanza sobre licenzas urbanísticas e a súa tramitación, establecendo no seu artigo 1, letra g) que os movementos de terra, tales como desmontes, explanacións, escavacións e aterraplenado, están suxeitos a licencia municipal sen prexuízo das autorizacións, licenzas ou concesións que foren procedentes, conforme á lexislación específica aplicable, polo que as posibles normativas de aplicación ao respecto son as seguintes: 5.1. Lei 22/2011, de 28 de xullo, de residuos e solos contaminados (transposición ao noso ordenamento xurídico da Directiva 2008/98/CE do Parlamento Europeo e do Consello de 19 de novembro de 2008). A devandita Lei derroga a Lei 10/1998, de 21 de abril, de residuos. O artigo 2, apartado 1 establece que esta Lei é de aplicación a todo tipo de residuos, coas seguintes exclusións: (.) letra b). os solos non contaminados escavados e outros materiais naturais escavados durante as actividades de construcción (.). Asimesmo o artigo 6, apartado 1 establece que a clasificación dos residuos, perigosos e non perigosos, farase de conformidade coa lista establecida na Decisión 2000/532/CE da Comisión, de 3 de maio de 2000, sempre que presente unha ou máis das características sinaladas no anexo III desta Lei. En base ás características sinaladas no anexo III resulta que os residuos utilizados para recheo da parcela non son perigosos, debendo ser considerados como residuos inertes. O artigo 3 da devandita orde clasifica os vertedoiros nalgunha das seguintes categorías: para residuos inertes, para residuos non perigosos e para residuos perigosos. Asimesmo o artigo 4 determina que esta orde aplicarase a todos os vertedoiros incluídos no ámbito de aplicación do Real Decreto 1481/2001, do 27 de decembro, pola que se regula a eliminación de residuos mediante depósito en vertedoiro (en adiante RD 1481/2001). O artigo 2, letra b) do RD 1481/2001 define como residuos inertes: aqueles residuos non perigosos que non experimentan ningunha transformación física, química ou biolóxica significativa. Non son solubles nin combustibles, nin reaccionan física ou quimicamente, nin son biodegradables, nin afectan negativamente a outras materias que poidan provocar contaminación do medio ambiente ou prexudicar a saúde humana, non supoñendo risco para a calidade das augas superficiais e/ou subterráneas. A maior abondamento o artigo 2, letra k) do RD 1481/2001 define como vertedoiro á instalación de eliminación de residuos mediante o seu depósito soterrado ou na superficie, por períodos de tempo superiores aos recollidos no paragrafo j) O artigo 3, apartado 1 do RD 1481/2001 establece que o presente Real Decreto é de aplicación a todos os vertedoiros incluídos na definición do artigo 2, letra k). 5.3. Lei 10/2008, do 3 de novembro, de residuos de Galicia. A devandita lei derroga a Lei 10/1997, do 22 de agosto, de residuos sólidos urbanos de Galicia. O artigo 3, apartado 1 establece que esta lei é aplicable a todo tipo de residuos que se orixinen ou xestionen no ámbito territorial da Comunidade Autónoma de Galicia, coas seguintes exclusións: emisións á atmosfera; residuos radioactivos; verteduras de efluentes líquidos ás augas continentais, verteduras desde terra ao mar, e as verteduras desde buques a aeronaves ao mar. O artigo 4, apartado 7 define os residuos inertes como aqueles residuos non perigosos que non experimentan transformacións físicas, químicas ou biolóxicas significativas. Os residuos inertes non son solubles nin combustibles e non reaccionan física nin quimicamente, nin de ningún outro xeito, non son biodegradables e non lles afectan negativamente outras materias coas que entran en contacto de xeito que poidan dar lugar á contaminación do ambiente ou prexudicar a saúde humana. A lixiviabilidade total, o contido de contaminantes dos residuos e a ecotoxicidade da lixiviado deberán ser insignificantes e en particular, non haberán de supoñer un risco para a calidade das augas superficiais e/ou subterráneas. O artigo 2, apartado 1 determina que está sometidos ao procedemento de avaliación de incidencia ambiental os proxectos, obras e instalacións, das actividades que figuran no anexo I. O apartado 1.11.1 do devandito anexo inclúe as (.) instalacións de selección e tratamento e vertedoiros de residuos inertes cuxo período de explotación sexa igual ou superior a dous anos. En consecuencia parece deducirse que o vertedoiro de residuos de inertes está suxeito ao devandito Decreto. O artigo 1 establece que este decreto ten por obxecto a regulación dos sobrantes totais de desmontes que igualen ou superen os 2.000 metros cúbicos de volume e que estean producidos pola execución de proxectos de infraestruturas, os cales deberán depositarse nos ocos procedentes de obras, actividades ou explotacións, procedendo así mesmo á posterior integración ambiental dos ditos ocos. Aínda que no PXOM non existe unha norma especifica relacionada aos movementos de terra, o artigo 5.2.13 determina as condicións das rasantes de forma que poderá modificarse a rasante natural coas seguintes condicións: 1. A rasante resultante non poderá situarse por debaixo da rasante da aliñación inferior, nin por enriba da rasante da aliñación superior, nin por debaixo da rasante teórica.2. Deberá resolver o seu acordo coas aliñacións inferior ou superior sen superar ou sen descender da rasante teórica un ángulo de +/- 30º. 3. Non superar a rasante natural cando fose superior á teórica, nin descender por debaixo da mesma cando esta sexa inferior.4. O encontro entre planos no interior da parcela deberá resolverse con noiros comprendidos entre a horizontal e os +/- 30º, e/ou mediante muros de contención de altura non superior a 1,50 m 5. Deberá adoptar as precaucións necesaria para que as fincas e construcións estremeiras así como o arborado e posibles regatos non sexan afectados polo recheo de terras.6.- Que considerando a normativa de aplicación citada o técnico que subscribe INFORMA que por tratarse dun vertedoiro de residuos inertes, definidos como tal no artigo 2, letra b) do RD 1481/2001, deberá aportar proxecto construtivo do mesmo co contido que establece o anexo I da Orde do 20 de xullo de 2009 pola que se regula a construcción e xestión dos vertedoiros no ámbito da Comunidade Autónoma de Galicia. E para que conste ós efectos oportunos emito o presente informe en Fene a vinte e sete de marzo de dous mil trece.” Por medio da presente comunícaselle que de conformidade co establecido no informe técnico trasncrito deberá presentar a documentación que se sinala no dito informe. A tal fin, outorgáselle un prazo de quince días, contados a partir do seguinte ao do recibo da presente notificación, coa finalidade de que presenten a documentación sinalada, transcorrido o cal, sen terse efectuado, terase por desistido da súa petición e procederase ao arquivo da solicitude nos termos establecidos no artigo 71 da Lei de réxime xurídico das administracións públicas e do procedemento administrativo común. O que traslado para seu coñecemento e efectos oportunos. Fene, 1 de abril de 2013 A alcaldesa accidental, Rocío Aurora Bértoa Puente” Fene, 30 de abril de 2013 O alcalde Gumersindo Pedro Galego Feal